

0

	Projektas
	
ŠIAULIŲ MIESTO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS NUOMOS SUTARČIŲ PRIPAŽINIMO PASIBAIGUSIOMIS

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos civilinio kodekso 6.394 straipsnio 1 dalimi, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 55.3 papunkčiu, atsižvelgdama į 2023-10-12 nekilnojamojo turto perdavimo už skolą sutartį Nr. 8676, 2016-11-02 turto pasidalijimo sutartį Nr. 1‑12899, 2023-04-20 sutartį Nr. 2918, 2022-06-01 pirkimo–pardavimo sutartį Nr. 3105/2022, 2021-05-10 turto pardavimo skolininko pasiūlytam pirkėjui aktą Nr. S-21-71-11384, 2024-03-26 pirkimo–pardavimo sutartį Nr. 1620, 2024-04-08 pirkimo–pardavimo sutartį Nr. K1ES-2462, uždarosios akcinės bendrovės „Šiaulių skalbykla“ 2024-06-05 prašymą (registracijos DVS „Avilys“ Nr. G-4309), Šiaulių miesto savivaldybės taryba nusprendžia:
Pripažinti pasibaigusiomis valstybinės žemės nuomos sutartis:
. 2012 m. vasario 27 d. valstybinės žemės nuomos sutartį Nr. 31SŽN‑111, pasirašytą su uždarąja akcine bendrove „Šiaulių melioracija“ dėl 0,8153 ha žemės sklypo dalies bendrai naudojamame 3,2944 ha ploto žemės sklype (kadastro Nr. 2901/0023:641), esančiame Išradėjų g. 13, Šiaulių mieste;
. 2010 m. rugsėjo 28 d. valstybinės žemės nuomos sutartį Nr. N31/10-0024, pasirašytą su St. V. V. dėl 0,0522 ha žemės sklypo dalies bendrai naudojamame 0,1050 ha ploto žemės sklype (kadastro Nr. 2901/0005:627), esančiame Žemaitės g. 108B, Šiaulių mieste;
. 1999 m. rugsėjo 28 d. valstybinės žemės nuomos sutartį Nr. N29/99-0197, pasirašytą su S. B. dėl 0,0188 ha ploto žemės sklypo (kadastro Nr. 2901/0011:352), esančio Rūdės g. 17, Šiaulių mieste;
. 2004 m. spalio 29 d. valstybinės žemės nuomos sutartį Nr. N29/04-0252, pasirašytą su uždarąja akcine bendrove „Armeringa“ dėl 0,0786 ha žemės sklypo dalies bendrai naudojamame 0,1788 ha ploto žemės sklype (kadastro Nr. 2901/0011:299), esančiame Dvaro g. 81D, Šiaulių mieste;
. 2002 m. vasario 6 d. valstybinės žemės nuomos sutartį Nr. N29/02-0017, pasirašytą su uždarąja akcine bendrove „Odos gaminiai ir Ko“ dėl 1,7761 ha žemės sklypo dalies bendrai naudojamame 2,5721 ha ploto žemės sklype (kadastro Nr. 2901/0017:14), esančiame Pročiūnų g. 2, Šiaulių mieste;
. 2008 m. balandžio 18 d. valstybinės žemės nuomos sutartį Nr. N29/08-0035, pasirašytą su akcine bendrove „Ogmios centras“ dėl 0,1739 ha žemės sklypo dalies bendrai naudojamame 1,1116 ha ploto žemės sklype (kadastro Nr. 2901/0023:414), esančiame Pramonės g. 6A, Šiaulių mieste;
. 2003 m. rugsėjo 22 d. valstybinės žemės nuomos sutartį Nr. N29/03-0246, pasirašytą su uždarąja akcine bendrove „Šiaulių skalbykla“ dėl 0,4257 ha ploto žemės sklypo (kadastro Nr. 2901/0006:347), esančio Žemaitės g. 133, Šiaulių mieste.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

